Motî:crapåd 2 - Wikipedia

# Motî:crapåd 2

### Èn årtike di Wikipedia.

crapåd 2 [o.n.] 1. pitit gamén plin d' crapes. 2. (pa stindaedje) gamén (tolminme li ké). Etimolodjeye: bodje "crape", cawete -åd. | crapåde [f.n.] 1. pitite båshele. Potchtîz, gaméns, coroz crapådes, sins rloukî les surisses vizaedjes des parints (L. Warnant). Li crapåde a disparexhou; c' esteut dandjreus faitindje del noere feme å havet (E. Gilliard). F. gamine. 2. djonne feye. Vs estoz ene bele crapåde di nodidjo (G. Appolinaire). Ene crapåde tape ene xhaxhlåde Et rlouke sor twè sins t' loukî (L. Warnant). I vos fårè bén dismefyî: Dispu k' i lodjèt les Francès, Beacôp d' crapådes ont des polins (tchansons del Revolucion lidjwesse). Li crapåde li cbôre di tos ses pus foirt (C. Denis). F. jeune fille, adolescente. 3. mayon (monkeur). Dj' a todi stî bleu après les tchvås, pus assaetchî k' ene waermaye après l' loumire, k' on galant après l' cote di s' crapåde (J.P. Dumont). Mareye Dubois, li crapåde d' Appplinaire e Ståvleu, li dveut lomer "Gwiyam" (F. Duysenx). Ces botons la estént cozous dins l' dos d' on ptit fôrô d' vwele da m' crapåde. F. fiancée, copine. | crapådreye [f.n.] 1. trope di crapåds et d' crapådes (di gaméns et d' gamenes). F. marmaille. 2. codujhance di gamén. F. enfantillage, gaminerie. | crapådaedje [o.n.] acoirdances (fiesse ki deus djonnes djins si prometèt mariaedje). Li prumî boket e walon da L. Mahin si loméve "Crapådaedje". Etimolodjeye: bodje "crapåde", cawete -aedje 2 (aplakêye a on no), 1981.

Prin del pådje «http://wa.wikipedia.org../../../c/r/a/Mot%C3%AE%7Ecrap%C3%A5d_2.html»

##### Views

- Årtike
- Copene
- Modêye d' asteure

##### Cweri